ai4bharat/Pralekha huggingface dataset:
హోం మంత్రిత్వ శాఖ
"జీవన్ రక్ష పదక్ సిరీస్-2020" ప్రదానానికి రాష్ట్రపతి ఆమోదం
40 మందికి "జీవన్ రక్ష పతక్ సిరీస్-2020" ప్రదానానికి రాష్ట్రపతి ఆమోదం తెలిపారు. సర్వోత్తమ్ జీవన్ రక్ష పదక్ను ఒకరు, ఉత్తమ్ జీవన్ రక్ష పదక్ను 8 మంది, జీవన్ రక్ష పదక్ను 31 మంది అందుకోనున్నారు. వీరిలో ఒకరికి మరణాంతరం పురస్కారాన్ని ప్రకటించారు. పురస్కార గ్రహీతల వివరాలు:
సర్వోత్తమ్ జీవన్ రక్ష పదక్:
శ్రీ ముహమ్మద్ హుష్రీన్ , కేరళ
ఉత్తమ్ జీవన్ రక్ష పదక్:
శ్రీ రామ్షీభాయ్ రత్నాభాయ్ సమద్ , గుజరాత్
శ్రీ పరమేశ్వర్ బాలాజీ నగర్గోజే, మహారాష్ట్ర
కుమారి అమన్దీప్ కౌర్, పంజాబ్
శ్రీ కోరిపెల్లి సృజన్ రెడ్డి, తెలంగాణ
మాస్టర్ టింకు నిషాద్, ఉత్తరప్రదేశ్
శ్రీమతి హిమాని బిస్వాల్, మధ్యప్రదేశ్
కుమారి కలగర్ల సాహితి, ఆంధ్రప్రదేశ్
శ్రీ భువనేశ్వర్ ప్రజాపతి, ఉత్తరప్రదేశ్
జీవన్ రక్ష పదక్:
శ్రీ భవేష్కుమార్ సాతూజీ విహోల్, గుజరాత్
శ్రీ ఈశ్వర్లాల్ మనుభాయ్ సంగడ, గుజరాత్
శ్రీ మన్మోహన్సింహ్ రాథోడ్, గుజరాత్
శ్రీ ప్రకాష్కుమార్ భావ్చంద్భాయ్ వెకారియా, గుజరాత్
శ్రీ రహ్వీర్ వీరభద్రసింహ్ తేజ్ సింహ్, గుజరాత్
శ్రీ రాకేశ్భాయ్ బాబూభాయ్ జాదవ్, గుజరాత్
శ్రీ విజయ్ అజిత్ చైరా, గుజరాత్
మాస్టర్ అరుణ్ థామస్, కేరళ
మాస్టర్ రోజిన్ రాబర్ట్, కేరళ
శ్రీ షిజు.పి.గోపి, కేరళ
శ్రీ గౌరీశంకర్ వ్యాస్, మధ్యప్రదేశ్
శ్రీ జగదీష్ సింగ్ సిద్ధు, మధ్యప్రదేశ్
శ్రీ పుష్పేంద్ర సింగ్ రావత్, మధ్యప్రదేశ్
శ్రీ రాజేష్ కుమార్ రాజ్పుత్, మధ్యప్రదేశ్
శ్రీ అనిల్ దశరథ్ ఖులే, మహారాష్ట్ర
శ్రీ బాలాసాహెబ్ ద్యాందియో నగర్గోజే, మహారాష్ట్ర
శ్రీ సునీల్ కుమార్, ఉత్తర ప్రదేశ్
శ్రీ మోహిందర్ సింగ్, పంజాబ్
శ్రీ నిహాల్ సింగ్, ఉత్తరప్రదేశ్
మాస్టర్ ఫెడ్రిక్, అండమాన్&నికోబార్
శ్రీ ముఖేష్ చౌదరి, రాజస్థాన్
శ్రీ రవీంద్ర కుమార్, గుజరాత్
శ్రీ ఎస్. ఎం.రఫి, కర్ణాటక
శ్రీ ఎస్.వి.జోస్, కేరళ
శ్రీ వాణి హిరెన్ కుమార్, గుజరాత్
శ్రీ అబుజాం రాబెన్ సింగ్, మణిపూర్
శ్రీ బాలానాయక్ బాణావత్, కేరళ
శ్రీ అశోక్ సింగ్ రాజ్పుత్, జమ్ముకశ్మీర్
శ్రీ పరంజిత్ సింగ్, జమ్ముకుశ్మీర్
శ్రీ రంజిత్ చంద్ర ఇషోర్, జమ్ముకశ్మీర్
శ్రీ రింకు చౌహాన్, ఉత్తరప్రదేశ్
మానవ చర్య ద్వారా తోటివారి ప్రాణాలను కాపాడినవారికి గుర్తింపుగా జీవన్ రక్ష పదక్ సిరీస్ పురస్కారాలను కేంద్ర ప్రభుత్వం అందజేస్తుంది. సర్వోత్తమ్ జీవన్ రక్ష పదక్, ఉత్తమ్ జీవన్ రక్ష పదక్, జీవన్ రక్ష పదక్ విభాగాల్లో వీటిని ప్రదానం చేస్తారు. అన్ని వర్గాలవారు వీటికి అర్హులే. వ్యక్తుల మరణాంతరం కూడా అందజేస్తారు.
ఒక పతకం, కేంద్ర హోంమంత్రి సంతకం చేసిన ధృవపత్రం, కొంత నగదుతో కూడిన ఈ పురస్కారాన్ని, సంబంధిత కేంద్ర
మంత్రిత్వ శాఖలు/సంస్థలు/రాష్ట్ర ప్రభుత్వాలు నిర్ణీత సమయంలో అవార్డుగ్రహీతలకు అందజేస్తాయి.
రసాయనాలు, ఎరువుల మంత్రిత్వ శాఖ
మెస్సర్స్ రాష్ట్రీయ కెమికల్స్ & ఫర్టిలైజర్స్  కు చెందిన భూమి ని ముంబయి మెట్రో పాలిటన్ రీజనల్ డివెలప్మెంట్ అథారిటీ  కి బదిలీ చేసేందుకు ఆమోదం తెలిపిన మంత్రివర్గం
మెస్సర్స్ ఆర్సిఎఫ్ కు చెందిన భూమి ని మ్యునిసిపల్ కార్పొరేశన్ ఆఫ్ గ్రేటర్ ముంబయి  కి బదలాయించేందుకు; మరియు ఎమ్ఎమ్ఆర్డిఎ/ఎమ్సిజిఎమ్ కు భూమి ని బదిలీ చేసినందుకు బదులుగా అందుకున్న/అందవలసివున్న ట్రాన్స్ఫరబుల్ డివెలప్మెంట్ రైట్  సర్టిఫికెట్ విక్రయానికి కూడా
ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం మెస్సర్స్ రాష్ట్రీయ కెమికల్స్ & ఫర్టిలైజర్స్ లిమిటెడ్  కు చెందిన భూమి ని ముంబయి మెట్రో పాలిటన్ రీజనల్ డివెలప్మెంట్ అథారిటీ కి బదిలీ చేసేందుకు; మెస్సర్స్ ఆర్సిఎఫ్ కు చెందిన భూమి ని మ్యునిసిపల్ కార్పొరేశన్ ఆఫ్ గ్రేటర్ ముంబయి కి బదలాయించేందుకు; మరియు ఎమ్ఎమ్ఆర్డిఎ/ఎమ్సిజిఎమ్ కు భూమిని బదిలీ చేసినందుకు బదులుగా అందుకున్న/ అందవలసివున్న ట్రాన్స్ఫరబుల్ డివెలప్మెంట్ రైట్  సర్టిఫికెట్ విక్రయానికి ఎక్స్-పోస్ట్ ఫ్యాక్టో ఆమోదం తెలిపింది.
పూర్వరంగం:
ఆర్సిఎఫ్ భారతదేశం లోని ప్రభుత్వ రంగం లో గల అగ్రగామి ఎరువులు మరియు రసాయనాల తయారీ కంపెనీ లలో ఒకటి గా ఉంది. దీనిని 1978వ సంవత్సరం మార్చి నెల 6వ తేదీ నాడు అంతకు పూర్వం ఉన్నటువంటి ఫర్టిలైజర్ కార్పొరేశన్ ఆఫ్ ఇండియా లిమిటెడ్ ను పునర్వ్యవస్థీకరించి నెలకొల్పడమైంది. ప్రస్తుతం ఆర్సిఎఫ్ అధీకృత మూలధనం 800 కోట్ల రూపాయలు గాను, చెల్లించిన మూలధనం 551.69 కోట్ల రూపాయలు గాను ఉంది. 1997 వ సంవత్సరంలో ఈ కంపెనీ కి ప్రతిష్టాత్మక ‘మినీ రత్న’ హోదా ను ఇవ్వడం జరిగింది. ఆర్సిఎఫ్ కు చెందిన 48,849.74 చ.మీ. భూమి ని ఎమ్ఎమ్ఆర్డిఎ సేకరించి ఈస్టర్న్ ఫ్రీ వే - అనిక్ పంజ్ రాపోల్ లింక్ రోడ్డు  నిర్మాణాన్ని పూర్తి చేసి, 2014వ సంవత్సరం లో ప్రజా వినియోగానికి గాను ప్రారంభించింది.
ఇందులో 8265 చ.మీ. ల భూమి ఎటువంటి చిక్కులు లేని/ విముక్త భూమి కి గాను ఒక తాత్కాలిక సహాయం గా ఎమ్ఎమ్ఆర్డిఎ 1.11.2017 నాడు 16530 చ.మీ. లకు గాను జారీ చేసిన టిడిఆర్ సర్టిఫికెట్ ను ఆర్సిఎఫ్ స్వీకరించింది. 40584.74 చ.మీ. ల విస్తీర్ణం కలిగిన రుణ గ్రస్త భూమి కి గాను టిడిఆర్/నష్ట పరిహారం కోరుతూ ఆర్సిఎఫ్ వేసిన దావా పై మధ్యవర్తి ఒక నిర్ణయాన్ని వెలువరించవలసివుంది.
ఎమ్సిజిఎమ్ యొక్క ముంబయి అభివృద్ధి ప్రణాళిక లో నుండి ఆర్సిఎఫ్ కాలనీ కి చెందిన అంతర్గత రహదారులను తొలగించాలంటూ ఆర్సిఎఫ్ దీర్ఘకాలంగా ఎమ్ సిజిఎమ్ ను పట్టు బట్టుతూ వస్తోంది. అనంతర కాలంలో పరస్పరం అంగీకారం కుదిరిన నియమ నిబంధనలకు లోబడినటువంటి నష్ట పరిహారం గా టిడిఆర్ కు బదులుగా దాదాపు 16000 చ.మీ ల భూమి ని  18.3 మీటర్ల డిపి రహదారి నిర్మాణం కోసం అప్పగించేందుకు ఆర్సిఎఫ్ అంగీకరించింది.
ప్రతిపాదిత ఆర్సిఎఫ్ టౌన్ శిప్ కు ఎదురుగా 331.96 చ.మీ. ల మేరకు ఆర్సిఎఫ్ భూమి ని పబ్లిక్ రోడ్డు విస్తరణకై రిజర్వు చేస్తున్నట్లు అభివృద్ధి ప్రణాళిక లో ఎమ్సిజిఎమ్ చూపించింది. ఎమ్సిజిఎమ్ యొక్క 1991 నాటి డివెలప్మెంట్ కంట్రోల్ రూల్స్ ప్రకారం, భూమి ని రిజర్వు చేసినట్లయితే భూమి ని రోడ్ సెట్ బ్యాక్ ఏరియా గా ఎమ్సిజిఎమ్ కు విధ్యాత్మకంగా వదులుకోవలసివుంటుంది.
(
రహదారి రవాణా, హైవేల మంత్రిత్వ శాఖ
ఏడవ అంతర్జాతీయ యోగా దినోత్సవం సందర్భంగా వెబినార్ను ఉద్దేశించి ప్రసంగించిన కేంద్ర మంత్రి శ్రీ నితిన్ గడ్కరీ
యోగాకు ఇంకా ప్రాచుర్యం కల్పించి, మరింతగా సాధన చేయాల్సిన అవసరం ఉందని 'కేంద్ర రహదారి రవాణా &హైవేల శాఖ', 'సూక్ష్మ, చిన్న, మధ్య తరహా పరిశ్రమల శాఖ' మంత్రి శ్రీ నితిన్ గడ్కరీ చెప్పారు. ఏడవ అంతర్జాతీయ యోగా దినోత్సవం సందర్భంగా వెబినార్ను ఉద్దేశించి ప్రసంగించిన కేంద్ర మంత్రి, అన్ని రకాల అనారోగ్యాలను, ఇబ్బందులను ప్రజల జీవితాల నుంచి యోగా తరిమికొడుతుందని అన్నారు. యోగా అంతర్జాతీయీకరణ కోసం, వివిధ భాషల్లో గ్రామ స్థాయిల నుంచి యోగా తరగతులు నిర్వహించాలని గడ్కరీ వెల్లడించారు. ఇందుకోసం వీలైనన్ని సాంకేతికతలు వినియోగించుకోవాలని సూచించారు. యోగా అనేది అనుభూతి చెందగల శాస్త్రమని, అపరిమిత ప్రయోజనాలున్నాయని తెలిపారు.
యోగాను ప్రపంచ సాధనగా ప్రధాని శ్రీ నరేంద్ర మోదీ మార్చారని, యోగా ప్రయోజనాలు, ప్రాముఖ్యత గురించి ప్రజలకు తెలిసేలా ప్రత్యేకంగా ప్రపంచ దినోత్సవాన్ని ప్రారంభించారని శ్రీ గడ్కరీ వివరించారు.
రక్షణ శాఖ సహాయ మంత్రి శ్రీ శ్రీపాద నాయక్ కూడా వెబినార్ను ఉద్దేశించి మాట్లాడారు. తాను ఆయుష్ శాఖ మంత్రిగా ఏడేళ్లు సేవలందించానని, యోగాకు తన జీవితంలో, హృదయంలో ప్రత్యేక స్థానముందని అన్నారు. దేశవ్యాప్తంగా ఉన్న యోగా సాధకుల అంకితభావంతో, అది నేడు ఇంటి పేరుగా మారిందని మంత్రి అన్నారు. ప్రతి ఒక్కరికి దినచర్యలో యోగా భాగం కావాలని శ్రీ నాయక్ పిలుపునిచ్చారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధార్తో సీడ్ చేసిన ఈమెయిల్, మొబైల్ నంబర్ను ధృవీకరించుకొనేందుకు యుఐడీఏఐ అనుమతి
వినియోగదారు ప్రయోజనాలను దృష్టిలో ఉంచుకుని భారత విశిష్ట గుర్తింపు ప్రాధికార సంస్థ  నివాసితులు తమ ఆధార్తో సీడ్ చేయబడిన మొబైల్ నంబర్లు మరియు ఈమెయిల్ ఐడీలను ధృవీకరించడానికి అనుమతించింది. కొన్ని సందర్భాల్లో, నివాసితులు తమ మొబైల్ నంబర్లలో ఏది ఆధార్కు సీడ్ చేయబడిందో తెలియదని/ ఖచ్చితంగా తెలియదని చెబుతున్న విషయం యుఐడీఏఐ దృష్టికి వచ్చింది. ఇలా తెలియని కారణంగా ఆధార్ ఓటీఊఈ వేరే మొబైల్ నంబర్కు వెళుతోందని నివాసితులు ఆందోళన చెందుతున్నారు. ఇప్పుడు, తాజాగా కలిపించిన సదుపాయంతో నివాసితులు సీడింగ్ వివరాలను చాలా సులభంగా తనిఖీ చేయవచ్చు. అధికారిక వెబ్సైట్ లో లేదా mAadhaar యాప్ ద్వారా ‘వెరిఫై ఈమెయిల్/మొబైల్ నంబర్’ ఫీచర్ కింద ఈ సదుపాయాన్ని పొందవచ్చు. నివాసితులు తమ సొంత ఇమెయిల్/మొబైల్ నంబర్ సంబంధిత ఆధార్తో సీడ్ చేయబడిందని ధృవీకరించుకోవడానికి ఇది అభివృద్ధి చేయబడింది. ఈ ఫీచర్ నివాసికి అతని/ఆమె పరిజ్ఞానంలో ఉన్న ఇమెయిల్/ మొబైల్ నంబర్ సంబంధిత ఆధార్కు మాత్రమే సీడ్ చేయబడిందని ధృవీకరణను అందిస్తుంది. ఇది నిర్దిష్ట మొబైల్ నంబర్ లింక్ చేయని పక్షంలో నివాసికి తెలియజేస్తుంది. వారు కోరుకుంటే, మొబైల్ నంబర్ను అప్డేట్ చేయడానికి అవసరమైన చర్యలు తీసుకోవాలని నివాసికి తెలియజేస్తుంది. మొబైల్ నంబర్ ఇప్పటికే ధృవీకరించబడినట్లయితే నివాసితులు వారి స్క్రీన్పై ప్రదర్శించబడే 'మీరు నమోదు చేసిన మొబైల్ నంబర్ ఇప్పటికే మా రికార్డ్లతో ధృవీకరించబడింది' వంటి సందేశాన్ని చూస్తారు. ఒక నివాసికి మొబైల్ నంబర్ గుర్తులేకపోతే, ఆమె/ అతను నమోదు సమయంలో ఇచ్చిన మొబైల్ నంబర్ను ఆమె/ అతను మై ఆధార్ పోర్టల్ లేదా mAadhaar యాప్లో వెరిఫై ఆధార్ ఫీచర్లో మొబైల్ చివరి మూడు అంకెలను తనిఖీ చేయవచ్చు. నివాసి ఈమెయిల్/మొబైల్ నంబర్ను ఆధార్తో లింక్ చేయాలనుకుంటే లేదా ఆమె/ అతని ఈమెయిల్/మొబైల్ నంబర్ను అప్డేట్ చేయాలనుకుంటే, ఆమె/ అతను సమీపంలోని ఆధార్ కేంద్రాన్ని సందర్శించవచ్చు.
ఆయుష్
ఔషధ మొక్కల పెంపకాన్ని ప్రోత్సహించేందుకు తీసుకున్న చర్యలు
భారతదేశంలో ఔషధ మొక్కలు: వాటి డిమాండు, సరఫరాపై అంచనా, వేద్, గొరియా అనే అధ్యయనం  ప్రకారం శీర్షికతో ఇండియన్ కౌన్సిల్ ఆఫ్ ఫారెస్ట్రీ రీసెర్చ్ అండ్ ఎడ్యుకేషన్  నేషనల్ మెడిసినల్ ప్లాంట్స్ బోర్డ్  సహకారంతో వార్షిక 2014-15 లో దేశంలో మూలికలు / ఔషధ మొక్కల డిమాండు 5,12,000 మెట్రిక్ టన్నులుగా ఉన్నట్టు అంచనా వేసింది. అధ్యయనం ప్రకారం సుమారు 1178 జాతుల ఔషధ మొక్కలను వాణిజ్యంలో వాడుతున్నట్టు నమోదు కాగా, అందులో 242 జాతులును ఏడాదికి 100 మెట్రిక్ టన్నులకు పైగా అత్యధిక పరిమాణంలో వాణిజ్యం జరిగింది. ఈ 242 జాతుల లోతైన విశ్లేషణలో 173 జాతులను  అడవుల నుంచి సేకరించడం జరిగింది.
దేశవ్యాప్తంగా ఔషధ మొక్కల సాగును ప్రోత్సహించేందుకు ప్రభుత్వ ఆయుష్ మంత్రిత్వ శాఖ కేంద్ర ప్రాయోజిత కార్యక్రమం అయిన జాతీయ ఆయుష్ మిషన్  2015-16 నుంచి 2020-21 వరకు అమలు చేసింది. జాతీయ ఆయుష్ మిషన్  పథకం కింద ఔషధ మొక్కల విభాగంలో దిగువన పేర్కొన్న అంశాలకు మద్దతునందించడం జరిగింది.
రైతుల పొలాల్లో ప్రాధాన్యత ఇచ్చిన ఔషధ మొక్కల పెంపకం
నాణ్యమైన మొక్కలను నాటేందుకు వెనుక అనుసంధానాలతో నర్సరీల ఏర్పాటు
ఫార్వార్డ్ లింకేజెస్  పంట అనంతర నిర్వహణ
ప్రాథమిక ప్రక్రియలు, మార్కెటింగ్ మౌలిక సదుపాయాలు, తదితరాలు.
నేటివరకు, ఆయుష్ మంత్రిత్వ శాఖ 2015-16 నుంచి 2020-21 వరకు దేశవ్యాప్తంగా 56,305 ఎకరాల విస్తీర్ణాన్ని కవర్ చేసేందుకు ఔషధ మొక్కల సాగుకు మద్దతునిచ్చింది.
ప్రస్తుతం, కేంద్ర ఆయుష్ మంత్రిత్వ శాఖ పరిధిలోని జాతీయ ఔషధ మొక్కల బోర్డు కేంద్ర రంగ పథకమైన ఔషధ మొక్కల పరిరక్షణ, అభివృద్ధి, నిలకడైన నిర్వహణను అమలు చేస్తోంది. ఇందులో భాగంగా దిగువన పేర్కొన్న కార్యకలాపాలకు తోడ్పాటునందించడం జరుగుతోంది:
ఉన్న చోట  పరిరక్షణ/ మరొక చోట  పరిరక్షణ
సంయుక్త అటవీ నిర్వహణ కమిటీలు తో/ పంచాయతీలు/ వన పంచాయితీలు/ జీవవైవిధ్య నిర్వహణ కమిటీలు / స్వయం సహాయక బృందాలు తో అనుసంధానాలు.
శిక్షణ/ వర్క్షాప్లు/ సెమినార్లు/ సదస్సులు, తదితర ఐఇసి కార్యకలాపాలు.
పరిశోధన & అభివృద్ధి
ఔషధ మొక్కల ఉత్పత్తుల వ్యాపారం, మార్కెటింగ్ కు ప్రోత్సాహం.
ఈ సమాచారాన్ని ఆయుష్ మంత్రి శ్రీ సర్బానంద్ సోనేవాల్ నేడు రాజ్యసభకు ఇచ్చిన లిఖితపూర్వక సమాధానంలో వెల్లడించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సెన్సిట్ ర్యాపిడ్ కొవిడ్-19 ఏజీ కిట్
కొవిడ్-19 కారణంగా ప్రపంచదేశాలన్నింటిపై తీవ్ర ప్రభావం పడింది. కొవిడ్ సోకే సమయంలో ఏర్పడే లక్షణాల తీవ్రత గుర్తించలేని స్థాయి నుంచి ప్రాణాంతకం వరకు ఉంటుంది. యాంటీజెన్ పరీక్షతో కూడిన త్వరితగతి పరీక్షల విధానంలో, అతి తక్కువ సమయంలోనే వందలాది నమూనాలను పరీక్షించవచ్చు. ఇలాంటి వేగవంతమైన పరీక్షలను ప్రజలకు దగ్గరకు చేర్చడానికి కేంద్ర ప్రభుత్వం చేసిన కృషి ప్రశంసనీయం. కచ్చితమైన ఫలితాన్ని చూపే, భరించగలిగే ఖర్చులో ఉండే పరీక్ష సామగ్రిని అభివృద్ధి చేయడానికి చాలామంది ఆవిష్కర్తలు అవిశ్రాంతంగా కృషి చేస్తున్నారు. ప్రస్తుత కష్టకాలంలో, వైరస్ను సులువుగా గుర్తించేలా ఆరోగ్య సిబ్బందికి సాయపడడమేగాక, మనదేశంలో జీవసాంకేతికత వ్యవస్థను వృద్ధి చేయడానికి కూడా ఈ ఆవిష్కరణలు ఉపయోగపడతాయి.
కొవిడ్-19 పరిశోధన సంస్థల బృందం ఆధ్వర్యంలో, డీబీటీ-బిరాక్ మద్దతుతో, "సెన్సిట్ ర్యాపిడ్ కొవిడ్-19 ఏజీ కిట్"ను 'యుబయో బయోటెక్నాలజీ సిస్టమ్స్ ప్రైవేట్ లిమిటెడ్' రూపొందించింది. సార్స్ కోవ్-2 న్యూక్లియోకాప్సిడ్ ప్రోటీన్ను 15 నిమిషాల్లో కచ్చితంగా గుర్తించేందుకు ఈ కిట్ను రూపొందించారు. కిట్ వినియోగం కోసం, అనుమానిత వ్యక్తి నుంచి నమూనాలు సేకరిస్తారు. ఐసీఎంఆర్ అనుమతి కూడా పొందిన ఈ కిట్, ఒక క్రోమాటోగ్రాఫిక్ ఇమ్యునోఅసే. అంటే, పరీక్ష ఫలితాన్ని ఇది దృశ్యరూపంలో చూపుతుంది. 'శాండ్విచ్ ఇమ్యునోఅసే' సూత్రంపై, ఒక జత మోనోక్లోనల్ యాంటీబాడీలను ఉపయోగించుకుని పనిచేస్తుంది. కొవిడ్ నిర్దిష్ట యాంటిజెన్తో కలిసినప్పుడు రంగు రేఖను చూపుతుంది. ఈ కిట్ 86 శాతం సున్నితత్వాన్ని, 100 శాతం విశిష్టతను ప్రదర్శిస్తుంది. దీని జీవితకాలం 24 నెలలు. "సెన్సిట్ రాపిడ్ కొవిడ్-19 ఏజీ కిట్"ను విక్రయాల కోసం మార్కెట్లోకి సైతం తీసుకొచ్చారు.
కరోనా వైరస్ సోకిన వ్యక్తులను ఆరోగ్య సిబ్బంది త్వరగా గుర్తించడానికి, వారి సమయాన్ని ఆదా చేయడానికి, రోగికి మెరుగైన సూచనలు, చికిత్స అందించడానికి ఇలాంటి త్వరితగతి పరీక్ష కిట్లు వీలు కల్పిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 నిరోధ చర్యలపై, తాజా పరిస్థితిపై కేంద్ర మంత్రి మండలి సమావేశం
కోవిడ్ 19 మహమ్మారిని అరికట్టడానికిగాను ప్రభుత్వంఏర్పాటు చేసిన మంత్రి మండలి సభ్యులు సమావేశమై తాజా పరిస్థితిని సమీక్షించారు. కేంద్ర ఆరోగ్యశాఖ మంత్రి డాక్టర్ హర్షవర్ధన్ ఆధ్వర్యంలో ఈ సమావేశం జరిగింది. సామాజిక దూరం ప్రాధన్యత, హోమ్ క్వారంటైన్ విధివిధానాలు, వైద్యులు ఇతర ఆరోగ్యరంగ సిబ్బందికి అందివ్వాల్సిన సహకారం తదితర అంశాలపై మంత్రి మండలి సమీక్షించింది. ఈ సమావేశంలో మండలి సభ్యులతోపాటు ఆయా మంత్రిత్వ శాఖ ప్రధాన అధికారులు కూడా పాల్గొన్నారు.
(కోవిడ్ 19 నిరోధానికిగాను ఇంతవరకూ తీసుకున్న చర్యలపై మంత్రి మండలి సమగ్రంగా సమీక్షించింది. అంతే కాదు పలు రాష్ట్రాలు చేపడుతున్న చర్యలపై కూడా ఈ సమావేశం సమీక్షించింది. ఈ యుద్ధంలో విజయం సాధించాలంటే వైద్య పరంగా ఆయా రాష్ట్రాలను బలోపేతం చేయాల్సిన విషయం గురించి చర్చ జరిగింది. ఆయా రాష్ట్రాల్లో కోవిడ్ 19 చికిత్స కోసమే పని చేసే ఆసుపత్రులే ఏర్పాటు, వాటిలో వినియోగించాల్సిన పరికరాలు తదితర అంశాల గురించి చర్చ కొనసాగింది. ప్రజలకు కావలసిన నిత్యావసర వస్తువుల పంపిణీ, నిత్యావసర సేవల అందుబాటులో రాష్ట్రాలు అన్ని విధాలా జాగ్రత్తలు తీసుకోవాలని మంత్రి మండలి కోరింది.
గుజరాత్, అస్సాం, జార్ఖండ్, రాజస్థాన్, గోవా, కర్నాటక, మధ్య ప్రదేశ్, జమ్ము కాశ్మీర్ కోవిడ్ -19 నిరోధం కోసం మాత్రమే పని చేసే ఆసుపత్రులను నెలకొల్పిన విషయాన్ని ఈ సందర్భంగా అధికారులు మంత్రి మండలికి తెలిపారు. ఐసిఎంఆర్ నెట్ వర్క్ పరిధిలో 118 లాబరేటరీలు పని చేస్తున్నట్టు అధికారులు వివరించారు.
సామాజిక దూరం ప్రాధాన్యతను మరోసారి ప్రత్యేకంగా ప్రస్తావించిన కేంద్ర ఆరోగ్య శాఖ మంత్రి డాక్టర్ హర్ష వర్ధన్ కేంద్ర ఆరోగ్య శాఖ చెప్పిన విధివిధానాల ప్రకారం క్వారంటైన్ లో వున్న వారు నడుచుకోవాలని కోరారు. వివరాలు తెలియనివారు ఎవరైనా వుంటే మంత్రిత్వశాఖ వెబ్సైట్ లోకి వెళ్లి తెలుసుకోవచ్చని చెప్పారు.
మార్చి 21, 2020నుంచీ విదేశాలనుంచి భారతదేశానికి వచ్చినవారు 64వేల దాకా వున్నారని వీరిలో 8 వేల మందిని క్వారంటైన్ కేంద్రాల్లో వుంచామని, 56 వేల మందిని వారి వారి ఇళ్లల్లోనే క్వారంటైన్ చేశామని మంత్రి తెలిపారు. ప్రభుత్వ విధివిధానాలను, ఆదేశాలను కాదని ఎవరైనా వ్యవహరిస్తే చట్టపరంగా కఠిన చర్యలుంటాయని మంత్రి హెచ్చరించారు.
ఈ సమరంలో ముందు భాగాన నిలిచి యుద్ధం చేస్తున్న ఆరోగ్యరంగ సిబ్బందికి అందరూ సహకరించాలని, ఈ మహమ్మారికి సంబంధించి పుకార్లను వ్యాప్తి చేయాలని ఎవరైనా ప్రయత్నిస్తే కఠినమైన శిక్షలుంటాయని అన్నారు.
.........................
వ్యవసాయ మంత్రిత్వ శాఖ
వ్యవసాయ మౌలికసదుపాయాల నిధి ఏర్పాటు
రైతులకు వ్యవసాయ-అవసరాల మౌలిక సదుపాయాల కోసం రూ.1లక్ష కోట్ల వ్యవసాయ మౌలిక సదుపాయాల నిధిని 15.05.2020 న గౌరవ ఆర్థిక మంత్రి ప్రకటించారు. దీని ప్రకారం, వ్యవసాయ మౌలిక సదుపాయాల నిధి కింద ఫైనాన్షియల్ ఫెసిలిటీ సెంట్రల్ సెక్టార్ స్కీమ్ను 08.07.2020 న కేబినెట్ ఆమోదించింది. పంట కోత నిర్వహణ కోసం ఆచరణీయ ప్రాజెక్టులలో పెట్టుబడులు పెట్టడానికి ఈ పథకం మధ్యస్థ-దీర్ఘకాలిక రుణ సహాయాన్ని అందిస్తుంది. పథకం వ్యవధి 2020 ఆర్ధిక సంవత్సరం నుండి 2029 ఆర్థిక సంవత్సరం  వరకు ఉంటుంది.
ఈ పథకం కింద రూ. ప్రాథమిక వ్యవసాయ క్రెడిట్ సొసైటీలు , మార్కెటింగ్ కోఆపరేటివ్ సొసైటీలు, రైతు ఉత్పత్తిదారుల సంస్థలు , స్వయం సహాయక బృందం , రైతులు, జాయింట్ లయబిలిటీ గ్రూపులు , మల్టీపర్పస్లకు రుణాలుగా బ్యాంకులు, ఆర్థిక సంస్థలు రూ.1 లక్ష కోట్లు ఇవ్వనున్నాయి. సహకార సంఘాలు, వ్యవసాయ పారిశ్రామికవేత్తలు, స్టార్టప్లు సెంట్రల్ / స్టేట్ ఏజెన్సీ లేదా లోకల్ బాడీ సౌజన్యంతో పబ్లిక్ ప్రైవేట్ పార్ట్నర్షిప్ ప్రాజెక్ట్ లు కూడా ఈ సహాయాన్ని పొందవచ్చు. .
ఈ ఫైనాన్సింగ్ సదుపాయం కింద ఉన్న అన్ని రుణాలకు సంవత్సరానికి 3% వడ్డీ సబ్వెన్షన్ ఉంటుంది. 2 కోట్లు. ఈ ఉపవిభాగం గరిష్టంగా 7 సంవత్సరాల వరకు అందుబాటులో ఉంటుంది. ఇంకా, క్రెడిట్ గ్యారెంటీ ఫండ్ ట్రస్ట్ ఫర్ మైక్రో అండ్ స్మాల్ ఎంటర్ప్రైజెస్  పథకం కింద ఈ ఫైనాన్సింగ్ సౌకర్యం నుండి అర్హత కలిగిన రుణగ్రహీతలకు క్రెడిట్ గ్యారెంటీ కవరేజ్ రూ. 2 కోట్లు. ఈ కవరేజ్ కోసం రుసుమును ప్రభుత్వం చెల్లిస్తుంది. ఎఫ్పిఓల విషయంలో వ్యవసాయ, సహకార, రైతు సంక్షేమ శాఖ  యొక్క ఎఫ్పిఓ ప్రమోషన్ స్కీమ్ కింద సృష్టించబడిన సౌకర్యం నుండి క్రెడిట్ హామీని పొందవచ్చు. ఈ ఫైనాన్సింగ్ సౌకర్యం కింద తిరిగి చెల్లించటానికి తాత్కాలిక నిషేధం కనీసం 6 నెలలు మరియు గరిష్టంగా 2 సంవత్సరాలకు లోబడి ఉండవచ్చు.
ఈ పథకం కింద పురోగతికి సంబంధించినంతవరకు, దీని కార్యాచరణ మార్గదర్శకాలు 2020 జూలై 17 న అన్ని రాష్ట్రాలు / యుటిలకు పంపిణీ అయ్యాయి. ఈ పథకాన్ని త్వరగా రూపొందించడానికి వివిధ సమావేశాలు అన్ని రాష్ట్రాలు / యుటి ప్రభుత్వాలతో, ఇతర వాటాదారులతో నిర్వహించారు. మొత్తం పన్నెండు ప్రభుత్వ రంగ బ్యాంకులు, నాలుగు ప్రైవేటు రంగ బ్యాంకులతో అవగాహన ఒప్పందం పై డిఎసి & ఎఫ్డబ్ల్యూ సంతకం చేసింది. పథకం కోసం ఒక పోర్టల్ రూపొందించారు. ఈ పథకాన్ని గౌరవ ప్రధానమంత్రి 09.08.2020 న అధికారికంగా ప్రారంభించారు, ఇందులో కేబినెట్ అధికారికంగా ఈ పథకాన్ని ఆమోదించిన 30 రోజుల తరువాత, మొదటి సూత్రప్రాయంగా నాబార్డ్ 2,280 కి పైగా రైతు సంఘాలకు రూ. 1128 కోట్లు కేటాయించింది. ఇప్పటివరకు నాబార్డ్ 22 రాష్ట్రాల్లోని రాష్ట్ర సహకార బ్యాంకుల ద్వారా పిఎసిల 3055 ప్రతిపాదనలను అందుకుంది, దీని కోసం సూత్రప్రాయంగా రూ. 1568 కోట్ల వరకు అంగీకారం కుదిరింది.
ఈ సమాచారం కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈ రోజు రాజ్యసభలో రాతపూర్వక సమాధానంలో ఇచ్చారు.
రక్షణ మంత్రిత్వ శాఖ
భీమునిపట్నం వద్ద కోవిడ్ కేర్ సెంటర్ను ఏర్పాటు చేసిన భారతీయ నేవీ
వినాశకరంగా పరిణమిస్తున్న కోవిడ్ రెండో దశవ్యాప్తిని ఎదుర్కోవడంలో భాగంగా భీమునిపట్టణంలోని సాధారణ జనాభాకు సహాయపడటానికి భారత నావికాదళం ముందుకు వచ్చింది. ఈ ప్రయత్నాల్లో భాగంగా భీమునిపట్టణం లోని ఐఎన్ఎస్ కళింగ వద్ద 60 పడకల కోవిడ్ కేర్ సెంటర్ ఏర్పాటు చేసింది. ఈ సౌకర్యాన్ని ఆంధ్రప్రదేశ్ రాష్ట్ర పర్యటకశాఖ మంత్రి, భీమునిపట్నం ఎమ్మెల్యే శ్రీముట్టమ్ శెట్టి శ్రీనివాసారావు 11మే 2021న ప్రజలకు అంకితం చేశారు. భీమునిపట్టణం మండలం దాని పరిసర ప్రాంతాలలో మితమైన కోవిడ్ లక్షణాలతో వచ్చే కోవిడ్ పాజిటివ్ రోగులకు చికిత్స అందించడానికి కోవిడ్ కేర్ సెంటర్లో అవసరమైన తగు సౌకర్యాలు ఉన్నాయని కమాండింగ్ ఆఫీసర్ ఐఎన్ఎస్ కళింగ పేర్కొన్నారు.
పరిపాలనపరమైన, లాజిస్టిక్ సహకారం ఫుడ్ కన్జర్వెన్సీ సర్వీసెస్ మరియు వైద్య పరికరాలను భారత నావికా దళం అందిస్తోంది. కోవిడ్-19 సెంటర్కు మొత్తం ముగ్గురు వైద్యులు, 10 మంది నర్సింగ్ సిబ్బంది కమ్యూనిటీ హెల్త్ సెంటర్ అందిస్తుంది. కోవిడ్ కేర్ సెంటర్ నిర్వహణ మరియు రోజువారీ కార్యకలాపాలకు
సంబంధించి పర్యాటక మంత్రి, విశాఖ జిల్లా వైద్య మరియు ఆరోగ్య అధికారి డాక్టర్ జి సూర్యనారాయణ సమక్షంలో ఐఎన్ఎస్ కళింగ కమాండింగ్ ఆఫీసర్ సీఎండీ నీరజ్ ఉదయ్, భీమునిపట్నం కమ్యూనిటీ హెల్త్ సెంటర్ సూపరింటెండెంట్లు ఒక అవగాహన ఒప్పందం కుదుర్చుకున్నారు. ఈ కోవిడ్ కేర్ సెంటర్లో తేలికపాటి, మితమైన లక్షణాలతో వచ్చే రోగులకు సంరక్షణ అందించడానికి వైద్య సదుపాయాలు ఉన్నాయి. ఇక్కడున్న 60 లో 14 పడకలు సిలిండర్ల ద్వారా ఆక్సిజన్ అందించే వెసులుబాటుతో పాటుగా ఆక్సిజన్ కాన్సెంట్రేటర్ సౌలభ్యాన్ని కలిగి ఉన్నాయి. నిరంతరాయంగా వైద్య సేవలను అందించేందుకు వీలుగా కోవిడ్ కేర్ సెంటర్ సమీపంలో వైద్యులు మరియు నర్సింగ్ సిబ్బందికి అనువైన వసతి సేవలను అందించేలా తగిన ఏర్పాట్లు
చేయడమైంది. భీమునిపట్నం లోని కోవిడ్ కేర్ సెంటర్తో పాటు, రాష్ట్ర ప్రభుత్వాలతో సంప్రదించి అదనపు సౌకర్యాలు కల్పిస్తున్నారు. ఈస్టర్న్ నావల్ కమాండ్ విదేశాల నుండి సహాయక సామగ్రిని రవాణా చేయడానికి నౌకలను మోహరించడంతో పాటు, కోవిడ్ పాజిటివ్ ఆర్మ్డ్ ఫోర్సెస్ వెటరన్స్ కోసం గజువాకా ఐఎన్ఎస్ ఏకశిలలో 50 పడకల కోవిడ్ కేర్ సెంటర్ను ఏర్పాటు చేసింది. నావల్ డాక్యార్డ్ విశాఖపట్నం వద్ద రక్షణ విధులను నిర్వహించే
వారు కోసం మరో 200 పడకల కోవిడ్ కేర్సెంటర్ను కూడా ఏర్పాటు చేసింది.
నీతి ఆయోగ్
కోవిడ్-19 నేపథ్యంలో ఏడాది పాటు తమ జీతంలో 30 శాతం సొమ్మును పీఎం కేర్స్ నిధికి విరాళంగా ఇవ్వనున్న నీతి ఆయోగ్ వైస్ చైర్మన్, సభ్యులు మరియు ఈఏసీ-పీఎం చైర్మన్
కోవిడ్ -19 మహమ్మారి వ్యాప్తి నేపథ్యంలో ఎదురవుతున్న జాతీయ సంక్షోభంపై పోరాడటానికి ప్రభుత్వం విభిన్న రకాలుగా ప్రయత్నాలు చేస్తున్న సంగతి తెలిసిందే. ఈ ప్రయత్నాలకు భారీగా ఆర్థిక వనరులు కావాల్సి వస్తోంది. ఈ నేపథ్యంలో నీతి ఆయోగ్ వైస్ చైర్మన్ మరియు ఇతర సభ్యులు, ఈఏసీ-పీఎం చైర్మన్లు స్వచ్ఛందంగా ఏడాది పాటు తమ జీతంలో 30 శాతం కోతకు ముందుకు వచ్చారు. ఈ డబ్బును పీఎం సిటిజన్స్ అసిస్టెన్స్ అండ్ రిలీఫ్ ఇన్ ఎమర్జెన్సీ సిట్యువేషన్  నిధికి విరాళంగా అందించనున్నారు.
(Visitor Counter : 125
భారీ పరిశ్రమల మంత్రిత్వ శాఖ
దేశంలో బ్యాటరీ ధరలను తగ్గించేందుకు అడ్వాన్స్డ్ కెమిస్ట్రీ సెల్  తయారీకి ఉత్పత్తి లింక్డ్ ప్రోత్సాహక పథకాన్ని ప్రభుత్వం ఆమోదించింది. ప్రస్తుతం భారతీయ రోడ్లపై 27,34,09,410 యాక్టివ్ వాహనాలు ఉన్నాయి
దేశంలో ఎలక్ట్రిక్ వాహనాల వినియోగాన్ని ప్రోత్సహించడానికి పాన్ ఇండియా ప్రాతిపదికన ప్రభుత్వం 2015 నుండి భారతదేశంలో  ఎలక్ట్రిక్ వెహికల్స్  స్కీమ్ను ప్రారంభించింది. ప్రస్తుతం ఫేమ్ ఇండియా స్కీమ్ ఫేజ్-II 5 సంవత్సరాల పాటు 01 ఏప్రిల్, 2019 నుండి మొత్తం బడ్జెట్ రూ. 10,000 కోట్ల మద్దతుతో కొనసాగుతోంది. వీటికి అదనంగా ఎలక్ట్రిక్ వాహనాల వినియోగదారులలో శ్రేణి ఆందోళనను పరిష్కరించడానికి ఛార్జింగ్ మౌలిక సదుపాయాల కల్పనకు కూడా మద్దతు ఉంది.
ఈ-వాహన్ పోర్టల్ , రాష్ట్ర/యూటీ వారీగా ఎలక్ట్రిక్ వాహనాలు మరియు రోడ్లపై మొత్తం వాహనాల వివరణాత్మక జాబితా అనుబంధంలో ఉంది.
దేశంలో ఎలక్ట్రిక్ వాహనాల వినియోగాన్నిపెంపొందించేందుకు ప్రభుత్వం ఇంకా ఈ క్రింది చర్యలు చేపట్టింది:
- దేశంలో బ్యాటరీ ధరలను తగ్గించేందుకు దేశంలో అడ్వాన్స్డ్ కెమిస్ట్రీ సెల్  తయారీకి సంబంధించి ప్రొడక్షన్ లింక్డ్ ఇన్సెంటివ్  పథకాన్ని ప్రభుత్వం మే 12, 2021న ఆమోదించింది. బ్యాటరీ ధర తగ్గడం వల్ల ఎలక్ట్రిక్ వాహనాల ధర తగ్గుతుంది.
- ఎలక్ట్రిక్ వాహనాలు ఆటోమొబైల్ మరియు ఆటో కాంపోనెంట్ల కోసం ప్రొడక్షన్ లింక్డ్ ఇన్సెంటివ్  పథకం కింద కవర్ చేయబడ్డాయి. ఇది ఐదేళ్ల కాలానికి రూ 25,938 కోట్లు బడ్జెట్ వ్యయంతో 15 సెప్టెంబర్ 2021న ఆమోదించబడింది.
- ఎలక్ట్రిక్ వాహనాలపై జీఎస్టీ 12% నుండి 5%కి తగ్గించబడింది; ఎలక్ట్రిక్ వాహనాల ఛార్జర్లు/ఛార్జింగ్ స్టేషన్లపై జీఎస్టీని 18% నుంచి 5%కి తగ్గించారు.
- రోడ్ ట్రాన్స్పోర్ట్ & హైవేస్ మంత్రిత్వ శాఖ  బ్యాటరీతో నడిచే వాహనాలకు గ్రీన్ లైసెన్స్ ప్లేట్లు ఇవ్వబడుతుందని మరియు పర్మిట్ అవసరాల నుండి మినహాయించబడుతుందని ప్రకటించింది.
- ఈవీలపై రహదారి పన్నును మినహాయించమని రాష్ట్రాలకు సలహా ఇస్తూ ఎస్ఎంఓఆర్టీహెచ్ నోటిఫికేషన్ జారీ చేసింది. ఇది ఈవీల ప్రారంభ ధరను తగ్గించడంలో సహాయపడుతుంది.
రక్షణ మంత్రిత్వ శాఖ
విజయవంతంగా తొలి ఆటానమస్ ఫ్లైయింగ్ వింగ్ టెక్నాలజీ డెమాన్స్ట్రేటర్ ను ప్రయోగించిన డిఆర్డిఒ
తొలి అటానమస్ ఫ్లైయింగ్ వింగ్ టెక్నాలజీ డెమాన్స్ట్రేటర్ ను 01 జులై 2022న కర్ణాటకలోని చిత్రదుర్గ్లో గల ఏరోనాటికల్ టెస్ట్రేంజ్ నుంచి డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  విజయవంతంగా ప్రయోగించింది. పైకి ఎగరడం, మార్గ గమనం , సులభంగా దిగడం సహా పూర్తి స్వయంప్రతిపత్తితో పరిపూర్ణమైన యానాన్ని ఈ విమానం ప్రదర్శించింది. భవిష్యత్తులో మానవరహిత విమానాల అభివృద్ధికి కీలకమైన సాంకేతికలను ప్రదర్శించడం ద్వారా ఈ విమానం ఒక ప్రధానమైన మైలురాయిగా నిలువడమే కాక, ఇది వ్యూహాత్మక రక్షణ సాంకేతికతలలో స్వావలంబన దిశగా ఒక ముఖ్యమైన అడుగు.
ఈ మానవరహిత వైమానిక వాహనాన్ని బెంగళూరులోని డిఆర్డిఒకు చెందిన ప్రధాన పరిశోధనా ప్రయోగశాల ఏరోనాటికల్ డెవలప్మెంట్ ఎస్టాబ్లిష్మెంట్  రూపకల్పన చేసి, అభివృద్ధి చేసింది. ఇది చిన్న టర్బోఫ్యాన్ ఇంజిన్తో పని చేస్తుంది. విమానానికి ఉపయోగించిన ఎయిర్ఫ్రేమ్, అండర్ క్యారేజ్, మొత్తం విమాన నియంత్రణ, విమానానికి బిగించిన ఉపకరణాలు ను దేశీయంగా అభివృద్ధి చేశారు.
ఈ సందర్భంగా డిఆర్డిఒను అభినందిస్తూ, ఇది స్వయంప్రతిపత్తిగల విమాన దిశలో ప్రధాన విజయమని, కీలకమైన సైనిక వ్యవస్థల పరంగా ఆత్మనిర్భర్ భారత్కు మార్గాన్ని సుగమం చేస్తుందని రక్షణ మంత్రి శ్రీ రాజ్నాథ్ సింగ్ పేర్కొన్నారు.
ఈ వ్యవస్థ రూపకల్పన, అభివృద్ధి, పరీక్షలలో కలిసి పనిచేసిన బృందాల కృషిని రక్షణ ఆర్&డి విభాగం కార్యదర్శి, డిఆర్డిఒ చైర్మన్ డాక్టర్ జి. సతీష్రెడ్డి ప్రశంసించారు.
రక్షణ మంత్రిత్వ శాఖ
ఆత్మనిర్భర్ భారత్కు మద్దతుః అభివృద్ధి చెందుతున్న సాంకేతికతలపై పని చేస్తున్న స్టార్టప్లకు భారతీయ సైన్యం సహకారం
ఆత్మ నిర్భర్ భారత్కు మద్దతునివ్వడం కోసం, ఆవిష్కరణల వాతావరణాన్ని ప్రోత్సహించడం కోసం సొసైటీ ఆఫ్ ఇండియన్ డిఫెన్స్ మాన్యుఫాక్చరర్స్  సహకారంతో భారతీయ సైన్యం అభివృద్ధి చెందుతున్న సాంకేతికలకు సంబంధించిన స్టార్టప్లకు ఒక వెబినార్ను నిర్వహించింది. సుమారు 89 స్టార్టప్లు దేశీయంగా అభివృద్ధి చేసిన ఆవిష్కరణలను, ఐడియాలను, ప్రతిపాదనలను డిసెంబర్ 17 నుంచి 28 డిసెంబర్ 2020 వరకు జరిగిన వెబినార్లో దృశ్యమాధ్యమం ద్వారా అందించాయి.
డ్రోన్లు, కౌంటర్ డ్రోన్లు, రోబోటిక్స్, అటానమస్ వ్యవస్థలు, ఆర్టిఫిషియల్ ఇంటెలిజెన్స్ , క్వాంటం కంప్యూటింగ్, బ్లాక్ చెయిన్ సాంకేతికత, 3డి ప్రింటింగ్, నానో టెక్నాలజీ, మెడికల్ అప్లికేషన్ల క్షేత్రంపై ఈ ప్రతిపాదనలు దృష్టి పెట్టాయి.
ఆర్మీ డిజైన్ బ్యూరో  నిర్వహించిన ఈ వెబినార్లకు పెద్ద ఎత్తున స్పందన వచ్చింది. వచ్చిన ప్రతిపాదనలలో భారతీయ సైన్యానికి అనువర్తించే, ఆచరణ సాధ్యమైన పదమూడు ప్రతిపాదనలను షార్ట్ లిస్ట్ చేశారు. సైనిక కేంద్ర కార్యాలయం, సైనిక శిక్షణ కమాండ్కు చెందిన భావి వినియోగదారులు, ఆ రంగంలో నిపుణులు ఈ కార్యక్రమంలో పాల్గొన్నారు.
ఈ సందర్భంగా మాట్లాడిన భారతీయ సైన్యం డిప్యూటీ చీఫ్ లెఫ్టెనెంట్ జనరల్ ఎస్ ఎస్ హసబ్నిస్, రక్షణ రంగంలో స్వావలంబన ప్రాముఖ్యతను నొక్కి చెప్తూ, అభివృద్ధి చెందుతున్న, సముచిత సాంకేతికతలలో పెట్టుబడులను పెట్టవలసిందిగా రక్షణ పరిశ్రమకు, ముఖ్యంగా స్టార్టప్లకు పిలుపిచ్చారు.
సైనిక నిర్వహణా సామర్ధ్యాలను పెంచగల సాంకేతికతల, ఆవిష్కరణల అభివృద్ధిలో భారతీయ సైన్యం తోడ్పాటునందించి, బాసటగా ఉంటుందని స్టార్టప్లకు డిప్యూటీ చీఫ్ హామీ ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 177.13 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,21,881
మొత్తం కేసుల్లో క్రియాశీల కేసులు 0.28%
ప్రస్తుత రికవరీ రేటు 98.52%
గత 24 గంటల్లో 23,598 మంది కోలుకున్నారు. దీంతో, కోలుకున్నవారి మొత్తం సంఖ్య 4,22,70,482 కు పెరిగింది.
గత 24 గంటల్లో 11,499 కొత్త కేసులు నమోదయ్యాయి.
రోజువారీ పాజిటివిటీ రేటు 1.01%
వారపు పాజిటివిటీ రేటు 1.36%
గత 24 గంటల్లో చేసిన 11,36,133 కొవిడ్ పరీక్షలతో కలిపి ఇప్పటివరకు 76.57 కోట్ల పరీక్షలు చేశారు.